
Parlamentul României

Camera Deputaţilor
Comisia pentru apărare, ordine                                                    Bucureşti, 04.05.2004

publică şi siguranţă naţională                                                     P.l.X - 275/ 03.05.2004                                                                 

Nr.32/291/2004

AVIZ

asupra proiectului de Lege pentru ratificarea Convenţiei internaţionale pentru reprimarea atentatelor teroriste cu explozibili, adoptată la New York la 15 decembrie 1997

În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare, în procedură de urgenţă, cu proiectul de Lege pentru ratificarea Convenţiei internaţionale pentru reprimarea atentatelor teroriste cu explozibili, adoptată la New York la 15 decembrie 1997, trimis cu adresa nr. P.L.X - 275 din 3 mai 2004 şi înregistrat sub nr.32/291 din 4 mai 2004.


Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, în şedinţa din 4 mai 2004.


Membrii comisiei au examinat proiectul de lege, expunerea de motive şi avizul favorabil al Consiliului Legislativ, nr. 639/14.04.2004.


În urma dezbaterilor, cu unanimitate de voturi pentru, s-a hotărât avizarea favorabilă  a proiectului de lege.


În raport de obiectul şi conţinutul său, proiectul de lege face parte din categoria legilor organice.
PREŞEDINTE,

Răzvan IONESCU

Red. consult. Roxana Rus

        s.c. Anca Barb

